# data[].attributes.attachment_link.readable_text
Bár kétszer is vezetett, 2-2-es döntetlenre végzett a világbajnok csehek ellen minifutball-válogatottunk, így nem jutott a nyolc közé a kijevi Európa-bajnokságon. Nagy Lajos együttese két győzelemmel, egy döntetlennel és egy vereséggel a csoport harmadik helyén zárta a kontinensviadalt.

A csoport harmadik helyén zárt minifutball-válogatottunk

„Nehéz bármit mondani, mindenkinek nagyon fáj a kiesés. Másrészről viszont hatalmas büszkeség van bennem, hiszen elképesztő munkát végeztek az elmúlt pár napban a srácok, és kiválóan játszottak a világbajnok ellen is. Edzőként nincs annál boldogabb pillanat, mint amikor látod, hogy a koncepció jól működik, eredményt hoz. Apróságokon múlt, két perc hiányzott, de a hozzáállás és a mutatott játék is elképesztő volt" - értékelt Nagy Lajos szövetségi kapitány a lefújást követően.

Sorsdöntő mérkőzés várt minifutball-válogatottunkra a kijevi Európa-bajnokság csoportkörének utolsó napján. Nagy Lajos együttese a regnáló világbajnok csehekkel nézett farkasszemet, a nyolc közé jutást pedig kizárólag győzelem útján érhette el.

A magyar csapat az azerieket nehezen, a törököket már könnyebben győzte le, míg a szerbek ellen bár jól játszott, alulmaradt. Jellegét tekintve hasonlóan kiélezett mérkőzésre lehetett számítani a Stanislav Bejda vezette cseh válogatott ellen is, amelyet tavaly az év csapatának választottak meg hazájában.

Kiprich Dániel eltiltása komoly fejtörést okozhatott Nagy Lajosnak, hiszen négy védőjátékosának egyikét veszítette el a kapitány az utolsó csoportmeccsre. Az első sor ettől függetlenül nem változott, Tajti Bence továbbra is élvezte a bizalmat a kapuban, míg mezőnyben a Rajz, Sós, Soltész, Horváth, Béres ötös kezdett.

A hagyományos, piros-fehér-zöld szerelésben fellépő magyar válogatott már az első percben ziccerbe került, Soltész István közeli lövését azonban hárította Ondrej Bíro. Agilisan kezdtek a mieink, Rábold Richárd, sőt még Tajti Bence is lövésre vállalkozott. Utóbbi példája ösztönzőleg hatott Bíróra is, a cseh hálóőr kísérletét azonban hárította Tajti, sőt a kipattanót Szabó Zsolt saját térfeléről az üresen maradt kapuba emelte (1-0). A gól után érezhetően sürgősebb lett a döntetlennel is továbbjutó cseheknek, de Tajti és a magyar védelem remekül állta a sarat.

A fordulást követően is a magyar kapus volt főszerepben, bravúrral védte Levcik átlövését. Ellenben Goth fejesénél már az égiekre voltunk bízva, a csehek tizenhármasa közvetlen közelről bólintott fölé. Az utolsó tíz percre tovább erősödött a rivális nyomása, és ez a 31. percben góllá érett: Robin Demeter lőtt a kapuba, a fehér mezesek szabadrúgásvariációját követően (1-1).

A túloldalon kevésbé volt látványos, illetve sikeres a kombináció, mégis ugyanaz lett a végkifejlet, Rajz Miklós góljával újfent a mieinknél volt az előny (2-1). Az utolsó szó azonban a világbajnoké volt, a lefújás előtt egy perccel ismét Demeter volt eredményes (2-2), így a csehek jutottak a nyolc közé. Nagy Lajos együttese két győzelemmel, egy döntetlennel és egy vereséggel az ötös csoport harmadik helyén zárta a kontinensviadalt.

A magyar válogatott kerete
Kapusok: Sikur Lajos, Tajti Bence.
Mezőnyjátékosok: Sós Márkó, Rajz Miklós, Horváth Zsolt, Sowunmi Thomas, Nagy Attila, Béres Ferenc, Szabó Zsolt, Cseri Gergő, Kiprich Dániel, Roni Ribeiro da Silva, Rábold Richárd, Soltész István, Bánfalvi Balázs.

# data[].attributes.attachment_link.title
Minifutball Eb: döntetlennel búcsúzott a magyar válogatott - NSO

# data[].attributes.attachment_link.description
Bár kétszer is vezetett, 2-2-es döntetlenre végzett a világbajnok csehek ellen minifutball-válogatottunk, így nem jutott a nyolc közé a kijevi Európa-bajnokságon. Nagy Lajos együttese két győzelemmel, egy döntetlennel és egy vereséggel a csoport harmadik helyén zárta a kontinensviadalt. A csoport harmadik helyén zárt minifutball-válogatottunk „Nehéz bármit mondani, mindenkinek nagyon fáj a kiesés.

# data[].attributes.attachment_link.readable_text
Az Európai Labdarúgó-szövetség (UEFA) végrehajtó bizottságának hétfői ülésén döntés született arról, hogy 2021-ben Magyarország és Szlovénia rendezheti meg közösen az U21-es Európa-bajnokságot.

A 2021 júniusában rendezendő korosztályos Európa-bajnokság mérkőzéseire hat helyszínen, a tervek szerint Székesfehérváron, Szombathelyen és Budapesten, valamint Celjében, Ljubljanában és Mariborban kerül sor. A tornára 12 csapat jut ki, de a magyar és a szlovén válogatott a házigazda jogán automatikus résztvevője a kontinenstornának, így a mieink nem vesznek részt a jövő ősszel induló selejtezősorozatban.

A 2021-es Eb nyitó mérkőzését Ljubljanában, a döntőt Budapesten rendezik.

„A fejlesztéseknek köszönhetően Magyarország alkalmassá vált arra, hogy rendszeres házigazdája legyen a legjelentősebb nemzetközi futballeseményeknek. A döntéssel az UEFA a magyar futball jövőjét is támogatta: az U21-es Eb rendezés lehetősége azt is jelenti, hogy a későbbi felnőttválogatott gerincét jelentő tehetségek a kontinens legjobbjaival játszhatnak kiélezett mérkőzéseket, hazai pályán" - idézi a magyar szövetség honlapja Csányi Sándort, az MLSZ elnökét, aki nem szólhatott bele a rendezési jog odaítéléséről szóló kérdésbe.

Magyarországon 2019-ben női Bajnokok Ligája-döntőt, 2020-ban Európa-bajnoki mérkőzéseket rendeznek, így az U21-es Eb-vel kiegészülve hazánk egymást követő három évben is rangos eseménynek adhat otthont.

Magyarország a 2019-es női BL-döntő, majd a 2020-as férfi Európa-bajnokság után 2021-ben is kontinentális döntőnek ad otthont: az UEFA ma döntött arról, hogy Szlovéniával közösen rendezzük meg a 2021-es U21-es Európa-bajnokságot! #U21 #u21euro pic.twitter.com/LXWcvxmW2l
- MLSZ (@MLSZhivatalos) 2018. december 3.

# data[].attributes.attachment_link.title
MLSZ: 2021-ben Magyarország és Szlovénia rendezi az U21-es Eb-t! -

# data[].attributes.attachment_link.description
Az Európai Labdarúgó-szövetség (UEFA) végrehajtó bizottságának hétfői ülésén döntés született arról, hogy 2021-ben Magyarország és Szlovénia rendezheti meg közösen az U21-es Európa-bajnokságot. A 2021 júniusában rendezendő korosztályos Európa-bajnokság mérkőzéseire hat helyszínen, a tervek szerint Székesfehérváron, Szombathelyen és Budapesten, valamint Celjében, Ljubljanában és Mariborban kerül sor.